РЕПУБЛИКА СРБИЈА

НАРОДНА СКУПШТИНА

Одбор за рад, социјална питања,

друштвену укљученост и смањење сиромаштва

17 Број: 06-2/25-24

5. април 2024. године

Б е о г р а д

З А П И С Н И К

ПРВЕ СЕДНИЦЕ ОДБОРАЗА РАД, СОЦИЈАЛНА ПИТАЊА,

ДРУШТВЕНУ УКЉУЧЕНОСТ И СМАЊЕЊЕ СИРОМАШТВА,

ОДРЖАНЕ 2. АПРИЛА 2024. ГОДИНЕ

Седница је почела у 15, 01 часова.

Седницу је, у складу са чланом 25. став 1. Пословника Народне скупштине, сазвала Ана Брнабић, председник Народне скупштине.

У складу са чланом 25. став 2. Пословника Народне скупштине, седници је, до избора председника Одбора, председавао народни посланик Хаџи Милорад Стошић, најстарији члан Одбора.

Седници су присуствовали чланови Одбора: Дејан Ристић, Татјана Николић, Сања Милошевић, Миодраг Линта, Данијела Вујичић, Иван Антић, Драгана Лукић, Драгана Радиновић, Светлана Милијић, Марко Милошевић, Јелена Павловић, Ирена Живковић, Наталија Стојменовић и Зоран Стојановић, као и заменик члана Одбора: Ненад Милојичић (Борислав Новаковић, члан).

Седници није присуствовао члан Одбора Драгана Рашић, као ни њен заменик члана Одбора.

Председавајући је констатовао да су испуњени услови потребни за рад и одлучивање и уједно је обавестио да Прву седницу Одбора сазива председник Народне скупштине, сходно члану 25. став 1. Пословника Народне скупштине, а да до избора председника Одбора, Првој седници председава најстарији присутан члан Одбора, на основу члана 25. став 2. Пословника Народне скупштине. Такође, указао је да Одбор на Првој седници бира из реда својих чланова, председника и заменика председника Одбора.

За ову седницу одређен је следећи

Д н е в н и р е д :

1. Избор председника Одбора;
2. Избор заменика председника Одбора.

**Прва тачка дневног реда** – Избор председника Одбора

Председавајући је замолио чланове Одбор да дају свој предлог за председника Одбора.

Народни посланик Данијела Вујичић, члан Одбора је предложила и уједно изнела детаљно образложење да за председника Одбора буде изабран народни посланик Хаџи Милорад Стошић.

Одбор је већином гласова (12 „за“, један против, уздржаних није било) изабрао народног посланика Хаџи Милорада Стошића за председника Одбора за рад, социјална питања, друштвену укљученост и смањење сиромаштва.

**Друга тачка дневног реда** – Избор заменика председника Одбора

Народни посланик Хаџи Милорад Стошић, председник Одбора се захвалио на указаном поверењу и пожелео успешан рад Одбору. Председник Одбора је предложио и уједно изнео детаљно образложење да за заменика председника Одбора буде изабрана народни посланик Светлана Милијић.

Народни посланик Данијела Вујичић, члан Одбора се сложила са већ изнетим предлогом, и уједно додатно образложила предлог за заменика председника Одбора.

Одбор је већином гласова (11 „за“, један није гласао, уздржаних није било) изабрао народног посланика Светлану Милијић за заменика председника Одбора за рад, социјална питања, друштвену укљученост и смањење сиромаштва.

Народни посланик Светлана Милијић, заменик председника Одбора се захвалила на указаном поверењу и истакла да јој је велика част што је изабрана за заменика председника Одбора, указујући да очекује да ће рад Одбора, у наредном периоду, бити конструктиван.

На крају седнице, председник Одбора се осврнуо на то да се већ дужи временски период, лично, бави питањима из домена социјалне политике где је уједно и представио своје постигнуте и завидне резултате у тој области. Мишљења је да рад Одбора треба да има хуману димензију и позвао све чланове Одбора да се додатно посвете лицима којима је потребна социјална подршка и помоћ.

Седница је завршена у 15, 13 часова.

СЕКРЕТАР ОДБОРА ПРЕДСЕДНИК ОДБОРА

Јелена Ђорић Хаџи Милорад Стошић